સ્થાનિક રહેવાસીઓ કેતન શાહ, જતીન શાહ અને તુષાર ઝવેરીએ ‘મિડ-ડે’ને જણાવ્યું હતું કે ‘હૃષીકેશ પાર્ક, બદરીનાથ, કેદારનાથ, રામેશ્વર, શ્રી ઓમ અપાર્ટમેન્ટ, શ્રી પુરી ટાવર, દર્શન મંદિર હાઉસિંગ સોસાયટી, સાગરદીપ સોસાયટી તેમ જ વિવેકાનંદનગર હાઉસિંગ સોસાયટીના વહીવટદારોએ મીટિંગો કરીને ડીમ્ડ કન્વેયન્સ સહિતના મામલે BMCની આગામી ચૂંટણીમાં મતદાનનો બહિષ્કાર કરવાનું નક્કી કર્યું છે. આગામી બે દિવસમાં અમે આ વિશે સત્તાવાર જાહેરાત કરીશું. અમુક સોસાયટીઓએ તો મતદાનનો બહિષ્કાર કરવા વિશેનાં બૅનરો લગાડી દીધાં છે. હજી ૪૧ જેટલી સોસાયટીઓમાં સ્થાનિક નેતાઓની રીતિનીતિ સામે રોષ વ્યાપેલો છે. અમે આગામી દિવસોમાં એક સંયુક્ત મીટિંગ બોલાવી રહ્યા છીએ.’